IMM-urile care investesc în inovație primesc finanțări nerambursabile. Câți bani se alocă
Ministerul Investițiilor și Proiectelor Europene anunță că Inițiativa Vanguard a lansat un mecanism nou și unic de finanțare interregională, conceput pentru a sprijini proiectele inovatoare, sub denumirea de VInnovate 2024. Apelul lansat oferă sprijin financiar IMM-urilor din Regiunea Nord-Est și vizează proiecte în domeniile agroalimentar si industria lemnului, energie, textile, tehnologia informației și comunicațiilor (TIC), turism, mediu, sănătate. Fiecare proiect poate beneficia de finanțări de până la 200.000 de euro.